Vizes sportok - letették a Dagály Uszodaközpont alapkövét | edzesonline.hu
A kormányfő emlékeztetett, hogy az esemény megnyitásáig kevesebb mint 800 nap van hátra, s be kell bizonyítani, hogy Magyarország képes arra két év alatt, amire másoknak négy évük volt. Azt is megfogalmazta, hogy Magyarország nem egyszerűen a rendezője, hanem valódi házigazdája lesz a vb-nek.
Orbán Viktor szólt a kormány sport melletti elkötelezettségéről, kitérve arra, hogy amikor sportról van szó, az a magyar jövőt jelenti. A sportot az egyetlen biztos pontnak nevezte, amely segít a jövő generációinak, hogy helyt tudjanak állni a világban. "Semmi áldozatot nem fogunk megtagadni tőlük" - szögezte le a kormányfő. Beszédében sok sikert kívánt Budapestnek, hogy a sport történelemkönyvébe is beírja a nevét. "Ide nekünk az oroszlánt is, jöjjön hát az egész világ!" - jelentette ki.
Kép: Máthé Zoltán/MTI